stanford-oval/wikipedia huggingface dataset:
Utran kirkko

| Utran kirkko |
| --- | --- |
 Utran kirkko
Sijainti:  Utra, Joensuu
Koordinaatit:  62°37′16″N, 29°52′20″E
Seurakunta:  Rantakylän seurakunta
Rakentamisvuosi:  1895
Suunnittelija:  E. Gustafsson tai Thomas Bamford
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Utran kirkko on Joensuun Rantakylän evankelis-luterilaisen seurakunnan vanhin kirkko. Se valmistui 1895. Kirkko rakennettiin Utran saha- ja lasiteollisuusyhteisön kukoistuksen vuosina. Aloitteen rakentamisesta tekivät Utran asukkaat, ja tehtaiden omistajat lahjoittivat kirkolle tontin, rakennuspuut ja suurimman osan työkustannuksista. Kirkon arkkitehdistä ei ole täyttä varmuutta, mutta nykyisin suunnittelijaksi arvellaan alueella toimineen sahayrityksen johdossa ollutta englantilaista insinööriä Thomas Bamfordia.
Teollisuusyhdyskunnan puinen kirkko on päätytornillinen pitkäkirkko, jonka kuoripäässä on runkohuonetta matalampi sakaristo. Kirkossa on käytetty harvinaista pystyhirsisalvosrakennetta. Pystyhirsikirkkoja on Suomessa tiettävästi vain kolme, Utran kirkon lisäksi Tuusniemen ja Vieremän kirkot. Kirkon ulkoasua leimaa rikkaasti koristeltu lautavuoraus. Kirkkosalia kattaa paneelikatto. Alttaritaulu on Veikko Lappalaisen ”Jeesus siunaa lapsia”.
Kirkko on etupäässä kesäkirkko. Talvella jumalanpalveluksia pidetään vain jouluna ja muina juhlapyhinä. Kesäisin kirkossa on jumalanpalveluksia, konsertteja ja kirkko on myös suosittu hääkirkko.
Vaikka kirkkoa ei rakentanut seurakunta, on se ollut monen seurakunnan pyhäkkönä: Kontiolahden vuoteen 1911, Pielisensuun vuoteen 1955, Joensuun vuoteen 1982 – sen mukaan kuin kunta- ja seurakuntajako on Joensuun ympäristössä tehty.
Kirkossa on 260 istumapaikkaa. Kirkon urut ovat 12-äänikertaiset, ja ne ovat olleet Utran kirkossa vuodesta 1990 alkaen. Sitä ennen ne ovat olleet Juankosken vanhassa kirkossa 1970–1990.
Vuonna 1989 Utran kirkkoon saatiin kirkon ensimmäiset omat messukasukat ja stolat. Ne on valmistettu Joesuussa, Pohjois-Karjalan Käsi- ja taideteollisuusoppilaitoksessa.
Kuvia

Utran kirkko sisältä
Kirkon urut
Saarnastuoli
Utran työväentalo

| Utran työväentalo |
| --- | --- |
 Utran työväenyhdistyksen 20-vuotisjuhla 8.8.1926
Osoite:  Utrantie 31, 80170 Joensuu
Sijainti:  Utra, Joensuu
Valmistumisvuosi:  1906
Omistaja:  Utran Työväenyhdistys
Runkorakenne:  hirsi
Julkisivumateriaali:  lauta
Kerrosala:  noin 219 m²
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Utran työväentalo on Joensuun kaupungissa Utran kaupunginosassa sijaitseva työväentalo.
Historiaa

Utran työväenyhdistys rakennutti työväentalon vuonna 1906. Taloa on laajennettu 1920-luvulla. Työväentalo oli SDP:n hajaannuksen aikana TPSL:n hallussa, mutta on nykyään Utran työväenyhdistyksen omistuksessa.
Taloa on laajennettu ja peruskorjattu ainakin 1920-luvulla. Katto on ollut alkujaan päreestä. Talossa on juhlasali näyttämöineen, keittiö- ja ravintolatilat, puvusto ja asunto. Työväentalo on edelleen toiminnassa, ja sitä vuokrataan myös erilaisiin tilaisuuksiin sekä juhla- ja kokouskäyttöön.
Työläisolympialaiset

Työläisolympialaiset olivat Luzernissa 1920 perustetun Sosialistisen Työläisurheiluinternationaalin (SUI) (saks. Sozialistische Arbeiter-Sport-Internationale (SASI)) vuosina 1925, 1931 ja 1937 eri maiden työläisurheiluliittojen jäsenille järjestämät urheilukilpailut. Kilpaileva työläisurheilutapahtuma oli Moskovassa 1921 perustetun Punaisen Urheiluinternationaalin (PUI) (saks. Die Rote Sportinternationale (RSI)) vuonna 1928 järjestämät spartakiadit. Myöhempiä, pienempiä työläisurheilutapahtumia ovat olleet mm. vuonna 1936 Barcelonassa järjestetyt Kansanolympialaiset, jotka Espanjan sisällissota keskeytti, ja Yhdysvalloissa samana vuonna järjestetyt kaksipäiväiset Työläisten Maailmankarnevaalit.
Suomea työläisolympialaisissa edusti Työväen Urheiluliitto (TUL), jonka jäsenillä ei ollut pääsyä varsinaisiin olympiakisoihin. Suomi oli työläisolympialaisten menestynein maa ja Tšekkoslovakian ohella ainoa maa, joka osallistui kaikkiin kuusiin kisoihin. Suomi saavutti kisoissa yhteensä 106 voittoa, 98 kakkos- ja 72 kolmossijaa. Mitaleja kisoissa ei jaettu, vaan parhaat urheilijat palkittiin kunniakirjoin. Helsingille oli myönnetty vuoden 1943 työläisolympialaiset, jotka jäivät kuitenkin toisen maailmansodan takia pitämättä.
Kisakaupungit > Talvikisat

1925 Schreiberhau, Saksa (kisoihin osallistui 4 maata)
1931 Mürzzuschlag, Itävalta (kisoihin osallistui 7 maata)
1937 Janské Lázně, Tšekkoslovakia (kisoihin osallistui 7 maata)
Kisakaupungit > Kesäkisat

1925 Frankfurt am Main, Saksa (kisoihin osallistui 11 maata)
1931 Wien, Itävalta (kisoihin osallistui 18 maata)
1937 Antwerpen, Belgia (kisoihin osallistui 15 maata)
Urheilumuodot > Talvikisat

Pohjoismainen hiihto 1925, 1931 ja 1937
Alppihiihto 1931 ja 1937
Taitoluistelu 1931 ja 1937
Pikaluistelu 1931
Jääkiekko 1931
Kelkkailu 1931
Urheilumuodot > Kesäkisat

Yleisurheilu 1925, 1931 ja 1937
Uinti 1925, 1931 ja 1937
Voimistelu 1925, 1931 ja 1937
Nyrkkeily 1925, 1931 ja 1937
Paini 1925, 1931 ja 1937
Pyöräily 1925, 1931 ja 1937
Jalkapallo 1925, 1931 ja 1937
Vesipallo 1925, 1931 ja 1937
Painonnosto 1931 ja 1937
Moottoripyöräily 1931 ja 1937
Käsipallo / hazena 1931 ja 1937
Shakki 1931 ja 1937
Melonta 1931
Soutu 1931
Miekkailu 1931
Puolustusurheilu 1931
Köydenveto 1937
Boules
Koripallo 1937
Lentopallo 1937
Pelota 1937
Pyöräpallo
Pöytätennis 1937
Tennis 1937
Suomalaisia menestyjiä

Eino Borg (voittaja 800:n, 1500:n ja 3000 metrin juoksussa 1925)
Karl-Emil Virta (voittaja 400 m ja kolmas 200 m juoksussa, viestikultaa 100 ja 400 metrillä 1925)
Gösta Brännäs (toinen nyrkkeilyn keskisarjassa 1925)
Emil Elo (voittaja 4 kilometrin estehiihdossa, 10 km murtomaahiihdossa ja kolmessa viestijuoksussa 1925)
Jalmari Etholén (voittaja 100:n ja 200 metrin juoksussa 1925)
Margit Hietamäki (toinen 100:n ja 200 metrin rintauinnissa sekä 3x100 metrin sekauintiviestissä 1937)
Kalle Flinck (kolmas 500:n, 1500:n ja 5000 metrin pikaluistelussa 1931)
Väinö Kokkinen (voittaja kreikkalais-roomalaisen painin keskisarjassa 1925)
Kalervo Kotivalo (voittaja kiventyönnössä, kuulantyönnössä ja viisiottelussa 1925)
Impi Lahtinen (voittaja 4:n ja 6 kilometrin hiihdossa 1931)
Mila Leskinen (voittaja 100:n ja 200 metrin vapaauinnissa 1937)
Väinö Leskinen (voittaja 200:n ja 400 metrin rintauinnissa sekä toinen 100 metrin rintauinnissa ja kahdessa viestiuinnissa 1937)
Aarre Paananen (voittaja 100:n, 200:n ja 400 metrin rintauinnissa 1931)
Valto Salmi (voittaja 5000 metrin juoksussa 1931)
Muuta

Jalkapalloilija Eino Rantanen oli ainoa urheilija, joka osallistui kaikkiin kolmiin kesäkisoihin.
Uncharted: Drake’s Fortune

| Uncharted: Drake’s Fortune |
| --- | --- |

Kehittäjä:  Naughty Dog
Julkaisija:  Sony Computer Entertainment
Jakelija:  PlayStation Store ja PlayStation Now
Ohjaaja:  Amy Hennig
Tuottaja:  Elodie Hummel Yeon Kyung Kim Ivan Glaze
Suunnittelija:  Neil Druckmann
Käsikirjoittaja:  Amy Hennig Neil Druckmann Josh Scherr
Taiteilija:  Bob Rafei Bruce Straley
Säveltäjä:  Greg Edmonson
Pelisarja:  Uncharted
Pelimoottori:  Naughty Dog Engine 1.0
Julkaistu:  NA 20. marraskuuta 2007 AUS 6. joulukuuta 2007 EU 7. joulukuuta 2007
Lajityyppi:  kolmannen persoonan ammunta, toimintaseikkailu,  tasohyppely
Pelimuoto:  yksinpeli
Ikäluokitus:  BBFC: 15 ESRB: T  Virheellinen ESRB-arvo OFLC: MA15+ OFLC: R16+ PEGI: 16
Alusta:  PlayStation 3   PlayStation 4
Jakelumuoto:  Blu-ray
Lisää peliartikkeleitaVideopelien teemasivulla
Infobox OK       : 
Uncharted: Drake’s Fortune, joka tunnettiin työnimellä Big, on Naughty Dogin kehittämä ja vuonna 2007 PlayStation 3:lle julkaistu kolmannen persoonan ammunta- ja toimintaseikkailupeli.
Peli julkistettiin alun perin E3-messuilla vuonna 2006. Uncharted: Drake’s Fortune on aiemmin Crash Bandicoot ja Jak and Daxter -pelejä kehittäneen Naughty Dogin ensimmäinen julkaisu PlayStation 3:lle, jolle peli julkaistiin yksinoikeudella.
Pelin jatko-osa Uncharted 2: Among Thieves julkaistiin Yhdysvalloissa 13. lokakuuta 2009 ja Euroopassa kymmenen päivää myöhemmin.
Pelissä on suomenkielinen tekstitys.
Äänirooleissa

| 0 | 1 | 2 |
| --- | --- | --- |
|  Nolan North  | … |  Nathan Drake   |
|  Emily Rose  | … |  Elena Fisher   |
|  Richard McGonagle  | … |  Victor Sullivan   |
|  Simon Templeman  | … |  Gabriel Roman   |
|  Robin Atkin Downes  | … |  Atoq Navarro   |
|  James Sie  | … |  Eddy Raja   |
Aiheesta muualla

Uncharted: Drake's Fortune MobyGamesissa (englanniksi)
Tungurahua

Tungurahua
Tungurahua syyskuussa 2008
| --- | --- |
Tyyppi:  Kerrostulivuori
Sijainti:   Ecuador
Vuoristo:  Andit 
Korkeus merenpinnasta:  5 023 m
Prominenssi:  1 554 m
Ikä:  Holoseeni 
Purkautunut viimeksi:  2008 (jatkuva)
Ensimmäinen nousu huipulle:  Alphons Stübel ja Wilhelm Reiss vuonna 1873
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Tungurahua (ketšuaa Tunguri (kurkku), Rahua (tuli): tulikurkku) on Ecuadorissa sijaitseva aktiivinen tulivuori.
Sijainti

Tungurahua sijaitsee Andien vuoristossa, noin 140 kilometrin päässä Ecuadorin pääkaupungista Quitosta etelään,  Tungurahuan maakunnassa, jolle tulivuori on myös antanut nimensä. Läheisiä kaupunkeja ovat muun muassa provinssin pääkaupunki Ambato (30 kilometriä luoteeseen), Riobamba (30 kilometriä lounaaseen), Patate (15 kilometriä itään) ja Baños (5 kilometriä pohjoiseen). Tungurahua on osa Sangayn kansallispuistoa.
Vulkaaninen aktiviteetti > Historia

Vuosien 1773, 1896 ja 1916–1918 aikana tulivuori oli hyvin aktiivinen ja sen seurauksena oli useampi suuri purkaus. Vuoden 1925 jälkeen aktiviteetti pysyi alhaisena, lukuun ottamatta pienempiä räjähdyksiä vuosina 1944 ja 1993.
Vulkaaninen aktiviteetti > Vuodesta 1999 eteenpäin

Syyskuussa 1999 vulkaaninen aktiviteetti lisääntyi jälleen, pitkän ajan epäaktiivisuuden jälkeen.
Vulkaaninen aktiviteetti > Vuodesta 1999 eteenpäin > 1999

Lokakuussa 25 000 asukasta jouduttiin evakuoimaan Bañoksen kaupungista ja sen lähistöstä purkausvaaran takia. Useita hehtaareita viljelysmaata jäi tulivuoren heittämän tuhkan peittoon ja viljelyskasveja tuhoutui yli viiden miljoonan dollarin edestä.
Vulkaaninen aktiviteetti > Vuodesta 1999 eteenpäin > 2006

Aktiviteetti pysyi lisääntyneenä kunnes toukokuussa 2006 vulkaaninen aktiviteetti lisääntyi huomattavasti joka huipentui kahteen suuren purkaukseen 14. heinäkuuta ja 16. elokuuta.
Illalla 16. elokuuta tulivuori räjähti ja heitti ilmaan tuhkaa ja kiviä. Yön aikana tuhka- ja kivikerros peitti koko Tungurahuan provinssin, mukaan lukien Ambaton, Pelileon ja Bañoksen kaupungit ja Chimborazon provinssin ja sen pääkaupungin Riobamban. Purkauksen pyroklastinen pilvi tappoi seitsemän henkilöä ja laavavirta tuhosi tulivuoren rinteen kasvillisuutta ja vaurioitti Bañoksen ja Penipen välistä tietä pahasti.
Vulkaaninen aktiviteetti > Vuodesta 1999 eteenpäin > 2008–

6. helmikuuta tulivuoren useamman viikon kestäneen aktiviteetin lisäys johti suuriin räjähdyksiin. Seismologisilla asemilla rekisteröitiin maanjäristyksiä ja ne voitiin tuntea myös läheisissä kaupungeissa ja yhdyskunnissa.Seitsemän pienen tulivuoren rinteellä sijaitsevan kylän asukkaat evakuoitiin ja viranomaiset nostivat varoituksen hätätila-asteikoin tasolle alerta roja (punainen varoitus), joka on korkein taso. Räjähdyksiä ja pienempiä maanjäristyksiä jatkui muutaman päivän ajan.
Viiden kuukauden epäaktiivisuuden jälkeen monet Tungurahuan läheisyydessä asuvat ajattelivat tulivuoren siirtyneen jälleen lepokauteen, kunnes iltapäivänä 15. joulukuuta vulkanologit havaitsivat vulkaanisen aktiviteetin lisääntyvän. Aamulla 16. joulukuuta tulivuoren voitiin myös havaita päästävän taivaalle pienen tuhkaapilven.
Kahden päivän päästä, 18. joulukuuta kello 06:45, tapahtui suurempi räjähdys jonka aiheuttama tuhkapilvi kohosi 11 kilometrin korkeuteen. Seuraavien viikkojen aikana tapahtui muutamia suurempia ja useita pienempiä räjähdyksiä.
Maaliskuussa 2009 vulkaaninen aktiviteetti oli edelleen korkealla tasolla. Aktiivisuus lisääntyi kuuden kuukauden tauon jälkeen vuodenvaihteessa 2009–2010.
Lumipeite

Tungurahuan huippu kohoaa yli lumirajan (Andien vuorijonossa paikallisella leveyspiirillä noin 4 700–4 800 metriä) ja lumipeite vaihtelee riippuen vulkaanisesta aktiviteetistä johtuvista kraatterin lämpötilavaihteluista. Vuoden 1999 lisääntynyt vulkaaninen aktiviteetti sulatti tulivuoren laen jäätikön.
Aiheesta muualla

Kuvia tai muita tiedostoja aiheesta Tungurahua Wikimedia Commonsissa
Tien korjaustöitä tammikuussa 2007, elokuun 2006 laavavirtojen jälkeen
Räjähdys 18. joulukuuta 2008
(2011)  Tungurahua
Lumipeite lokakuussa 2008
Uusi Fuengirola

Kaupunkilehti Fuengirola on Espanjan Aurinkorannikolla ilmestyvä suomalainen kaupunkilehti. Lehti ilmestyy kerran viikossa perjantaisin. Internetistä lehti on luettavissa jo torstaina.
Aiheesta muualla

Lehden kotisivut (Arkistoitu – Internet Archive)
Ugly Heart

| ”Ugly Heart” G> R.L. |
| --- | --- | --- |

Singlen tiedot
 Albumilta: G.R.L.
 Julkaistu: 3. kesäkuuta 2014
 Tuottaja(t): Dr. Luke, Martin, Ester Dean
 Tyylilaji: Pop
 Kesto: 03.19
 Levy-yhtiö: Kemosabe Kids, RCA
G.R.L.:n muut singlet
| ”Wild Wild Love” 2014 | ”Ugly Heart” 2014 | ”Lighthouse” 2015 |
Ugly Heart on yhdysvaltalaisen tyttöbändi G.R.L.:n kappale heidän tulevalta EP:ltä. Kappaleen ovat sanoittaneet Ryan Baharloo, Ester Dean, Lukasz Gottwald, John Charles Monds ja Henry Walter, samalla kun tuotannosta vastasivat Gottwald ja Walter heidän tuotantomonikerien, Dr. Luken ja Cirkutin alaisena. Kappale julkaistiin heidän tulevan EP:n johdantosinglenä 3. kesäkuuta 2014. "Ugly Heart" on kitarapainotteinen popkappale, jossa käytetään myös ukuleleä antamaan vivahdetta countrymusiikista.
Kappale kertoo miehestä joka on kaunis ulkoisasti mutta ruma sisäisesti. "Ugly Heart" sai yleistä suosiota kriitikoilta. Kappaleeseen liittyvän musiikkivideon ohjasi Chris Marrs Piliero. Videolla tytöt joutuvat pidätetyiksi tatuoituaan sanan "ugly" (ruma) miehen naamaan. Videota katsottiin alle viikossa 2.5 miljoonaa kertaa.
Listasijoitukset

| Listat (2013) | Paras sijoitus |
| --- | --- |
Australia (ARIA): 2
Irlanti (Irlannin singlelista): 20
Uusi-Seelanti (RIANZ): 4
Käännös suomeksi
Uglovka

| Uglovka Угло́вка |
| --- | --- |
 Kristuksen syntymän kirkko Uglovkassa.
 Uglovka
 Koordinaatit: 58°14′1″N, 33°30′36″E 
Valtio:  Venäjä
Subjekti:  Novgorodin alue
Piiri:  Okulovka
Hallinto:  
 – Asutustyyppi:  kaupunkikunta
Pinta-ala:  
 – Kokonaispinta-ala:  481,32 km²
Väkiluku (2011):  4 200
 
 uglovkaadm.ru 
Infobox OKVirheellinen NIMI-arvo: 
Uglovka (ven. Угло́вка) on kaupunkimainen taajama ja kaupunkikunta Novgorodin alueen Okulovkan piirissä Venäjällä. Se sijaitsee Valdain ylängöllä 22 kilometriä Okulovkasta kaakkoon. Taajaman kautta kulkee Moskovan ja Pietarin välinen päärata, josta haarautuu sivurata Borovitšiin. Taajamassa on 3 300 ja kunnassa 4 200 asukasta (vuonna 2011).
Uglovkan kunnan pinta-ala on 481,32 neliökilometriä. Se rajoittuu pohjoisessa Okulovkan piirin Kulotinon kuntaan, idässä Borovitšin piiriin, kaakossa Tverin alueeseen, lounaassa Valdain piiriin sekä luoteessa Turbinnojen ja Okulovkan kuntiin.
Keskustaajaman lisäksi Uglovkan kuntaan kuuluu 40 kylää ja muuta asutuskeskusta: Belyševo, Berezovka, Bolšaja Krestovaja, Demidovo, Demihovo, Goruška, Inogoštša, Jablonka, Jablonovkan asema, Jazykovo, Jerzovka, Kolosovo, Kurakino, Lunino, Malaja Krestovaja, Ozerki, Paberežje, Pervomaiskin asutus, Ramenje, Rassvet, Retež, Selištše, Selištšen asema, Ševtsovo, Smjonovo, Sosnitsy,  Stegnovo, Štšegrinka, Štšuja, Suhoje, Truby, Tšekanovo, Tšudovo, Vladytšno, Zaborka, Zaozerje, Zarutševje, Židobuži ja Zolotkovo. Yli sadan asukkaan kyliä ovat Ozerki ja Berezovka. Kahdeksassa kylässä ei ole lainkaan vakituista asutusta.
Uglovkan taajama on syntynyt keskiaikaisen Ugolin kylän paikalle. Se sai alkunsa vuosina 1876–1877, jolloin ryhdytiin rakentamaan Borovitšiin johtavaa sivurataa. Uglovkan asemanseudulle perustettiin paikallista raaka-ainetta käyttäviä kalkkitehtaita. Vuosina 1927–1932 Uglovka oli Leningradin alueen Borovitšin piirikuntaan kuuluneen hallintopiirin keskus. Vuonna 1938 se sai työläisasutuksen (kaupunkimaisen taajaman) statuksen.
Taajaman tärkein tuotantolaitos on vuonna 1879 perustettu kalkkitehdas Uglovski izvestkovyi kombinat. Nähtävyyksiin kuuluu vuonna 1864 rakennettu Kristuksen syntymän kirkko, jota on restauroitu 1990-luvun alusta lähtien. Paikallinen kuuluisuus on Jazykovon kylässä syntynyt kansatieteilijä ja tutkimusmatkailija Nikolai Mikluho-Maklai.
Seudulla on aikaisemmin ollut 1600-luvulla syntynyttä karjalaisasutusta. 1900-luvun alussa karjalaa puhuttiin vielä muun muassa Berezovkan (karjalaksi Keškikylä), Bolšaja Krestovajan, Jerzovkan, Paberežjen, Padalitsyn (nykyinen Rassvet), Selištšen, Stegnovon ja Zarutševjen (Hukankylä) kylissä.
Aiheesta muualla

Uglovkan kunnan sivusto (venäjäksi)
Uglovkan kalkkitehtaan sivusto (venäjäksi)
Unreal (pelisarja)

| Unreal |
| --- | --- |
 Ensimmäisen Unreal-pelin kansikuva.
Kehittäjä:  Epic Games
Julkaisija:  GT Interactive
Suunnittelija:  James Schmalz, Cliff Bleszinski
Lajityyppi:  ensimmäisen persoonan ammuntapeli
Alusta:  Microsoft Windows, Mac OS, Linux
Ensijulkaisu:  Unreal (1998)
Viimeisin julkaisu:  Unreal Tournament 3 (2007)
Aiheesta muualla
Kotisivut
MobyGames
Lisää peliartikkeleitaVideopelien teemasivulla
Unreal on Epic Gamesin kehittämä videopelisarja. Se alkoi pelillä Unreal vuonna 1998 ja loppui peliin Unreal II: Awakening vuonna 2003. Pelit ovat saatavilla Linuxille, Microsoft Windowsille, Xboxille ja Mac OSille. Toisen pelin kehitti Legend Entertainment.
Pelit

| Vuosi | Pelimoottori | Nimi | Alusta(t)> Win | Alusta(t)> Mac | Alusta(t)> Linux | Alusta(t)> DC | Alusta(t)> PS2 | Alusta(t)> Xbox | Alusta(t)> PS3 | Alusta(t)> X360 |
| --- | --- | --- | --- | --- | --- | --- | --- | --- | --- | --- |
| 1998 | Unreal Engine 1 | Unreal | kyllä | kyllä | ei | ei | ei | ei | ei | ei |
| 1999 | Unreal Engine 1 | Unreal Tournament | kyllä | kyllä | kyllä | kyllä | kyllä | ei | ei | ei |
| 2002 | Unreal Engine 2 | Unreal Championship | ei | ei | ei | ei | ei | kyllä | ei | ei |
| 2002 | Unreal Engine 2 | Unreal Tournament 2003 | kyllä | kyllä | kyllä | ei | ei | ei | ei | ei |
| 2003 | Unreal Engine 2 | Unreal II: The Awakening | kyllä | ei | ei | ei | ei | kyllä | ei | ei |
| 2004 | Unreal Engine 2.5 | Unreal Tournament 2004 | kyllä | kyllä | kyllä | ei | ei | ei | ei | ei |
| 2005 | Unreal Engine 2.5 | Unreal Championship 2: The Liandri Conflict | ei | ei | ei | ei | ei | kyllä | ei | ei |
| 2007 | Unreal Engine 3 | Unreal Tournament 3 | kyllä | ei | ei | ei | ei | ei | kyllä | kyllä |
| TBA | Unreal Engine 4 | Unreal Tournament | kyllä | kyllä | kyllä | ei | ei | ei | ei | ei |
Aiheesta muualla

Pelisarja MobyGamesissä (englanniksi)
-pelisarja
| --- | --- |
Virallinen sarja:   Unreal Return to Na Pali  Unreal II: The Awakening eXpanded MultiPlayer 
Unreal Tournament:   Unreal Tournament  Unreal Tournament 2003  Unreal Tournament 2004  Unreal Tournament 3 
Unreal Championship:   Unreal Championship  Unreal Championship 2: The Liandri Conflict 
Teknologia:  Unreal Engine
Ulrich Thomsen

Ulrich Thomsen
Ulrich Thomsen (s. 6. joulukuuta 1963) on tanskalainen näyttelijä. Hän on esiintynyt muiden muassa elokuvissa Juhlat (1998), Pimeyden syli (2002), Arven (2003) ja Brødre (2004). Vuosina 2013–2016 Thomsen näytteli Kai Proctoria yhdysvaltalaisessa draamasarjassa Banshee. Hänellä oli myös sivurooleja televisiosarjoissa Alias, Fringe ja The Blacklist.
Thomsen on voittanut kaksi Bodil-palkintoa vuosina 1999 ja 2004. Hän on saanut useita voittoja ja palkintoehdokkuuksia ulkomaillakin.
Aiheesta muualla

Ulrich Thomsen Internet Movie Databasessa. (englanniksi)
Ugly God

| Ugly God> Henkilötiedot |
| --- | --- |
Koko nimi:  Royce Rodriguez
Syntynyt: 19. syyskuuta 1996 (ikä 28)
Ammatti:  muusikko, tuottaja
Muusikko
Taiteilijanimi:  Ugly God, Pussy Bacon
Laulukielet:  englanti
Aktiivisena:  2014–
Tyylilajit:  hip hop, trap
Soittimet:  laulu
Levy-yhtiöt:  Asylum Records
Aiheesta muualla
Kotisivut
  [ Muokkaa Wikidatassa ] [ ohje ]  
Royce Rodriguez (s. 19. syyskuuta 1996), taiteilijanimeltään Ugly God, on yhdysvaltalainen hip hop -artisti ja tuottaja. Rodriguez syntyi Fort Waynessa, Indianassa, mistä hän myöhemmin muutti perheineen Houstoniin, Texasiin. Hän opiskeli yliopistossa Mississipissä, mutta keskeytti koulunkäyntinsä ja perusti Little Dick Clique -yhtyeen.
Vuonna 2016 hän julkaisi esikoissinglensä, Water, jonka suosion myötä hän nousi valtavirran tietoisuuteen. Vuonna 2017 hän julkaisi ensimmäisen soolomixtapensa, The Booty Tape. Hänet valittiin vuoden 2017 XXL Freshmaniksi.
Diskografia

Mixtapet
The Booty Tape (2017)
Singlet
Water (2016)
Fuck Ugly God (2017)
Valeri Nikitin

Valeri Aleksandrovitš Nikitin (ven. Валерий Александрович Никитин, 20. kesäkuuta 1939 – 13. tammikuuta 2002) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1967.
Urbaanilegenda

| Urbaanilegenda> Tiedot |
| --- | --- |
Toiminnassa:  1999–
Tyylilaji:  hip hop, elektroninen
Kotipaikka:   Kortepohja, Jyväskylä, Suomi
Laulukieli:  suomi
Jäsenet:  Joniveli Vanhanen   Soul Valpio (ent. Aikapommi)   Jonne Kuusisto (ent. Kasanova)  
Levy-yhtiö:  Silver Club Productions  
Infobox OKNimi-testi OK: 
Urbaanilegenda on suomalainen hip hop -yhtye , joka on perustettu Jyväskylässä 21. joulukuuta 1999. Yhtyeen jäsenet ovat Joniveli Vanhanen, Jonne Kuusisto ja Soul Valpio.
Urbaanilegenda toimi aktiivisena vuosina 1999-2004 julkaisten kaksi albumia (joista toinen omakustanne), kaksi singlejulkaisua ja kaksi promolevyä. Yhtye esiintyi myös ympäri Suomea tehden musiikillista yhteistyötä useiden artistien kanssa.
Urbaanilegenda osallistui joulukuussa 2003 Lastenkliniikan Kummien ja Black Night-klubin organisoimaan syöpälasten hyväksi julkaistuun singleprojektiin, joka pysyi Suomen virallisen singlelistan 1. sijalla seitsemän viikkoa. Single "Päästä Irti" vuoden 2004 "Rivien Välistä" -albumilta pysyi kolme viikkoa samaisella singlelistalla ja valittiin YleX:n viikon tehobiisiksi. Yhtye tunnetaan myös kappaleista "Pelaa Dominoa", "Kipulääke" ja "Klubilla". Urbaanilegenda oli osa Rockin da North -kokoonpanoa muutaman vuoden ajan, mutta tiet erosivat hallinnollisista ja musiikillisista syistä alkuvuodesta 2004.[lähde? ]
Vuoden 2004 jälkeen Urbaanilegeda jäi yhtyeenä tauolle, jonka aikana yhtyeen jäsenistä Joniveli on jatkanut soolouraa. Soul Valpio alkoi työstää sooloalbumiaan. Jonne Kuusisto muutti opiskelemaan Amsterdamiin.
Urbaanilegendan jäsenet osallistuivat vuonna 2010 Jyväskylässä ja Amsterdamissa ensi-iltansa saneeseen tanssiteatteriteokseen "Hi! My Name Is...". Esityksen on ohjannut suomalainen tanssija ja koreografi Cecilia Moisio ja tuotannosta vastaa Dansmakers Amsterdam. Yhtyeen jäsenet sekä esiintyvät teoksessa että vastaavat sen musiikillisesta tuotannosta. Hi! My Name Is... valittiin vuoden 2010 päätteeksi yhdeksi Aerowavesin - euroopanlaajuisen nuorille tanssijoille tarkoitetun verkoston  - prioriteettiesityksistä. Hi! My Name Is... -teosta esitetään vuoden 2011 aikana teattereissa eri puolilla Eurooppaa.[lähde? ]
Urbaanilegendan uusi albumi 21 12 julkaistiin digitaalisessa muodossa 12. maaliskuuta 2011 Silver Club Productions:n kautta.[lähde? ]
Diskografia > Albumit

Urbaanilegenda: Legenda on syntynyt.. (2000)
Urbaanilegenda: Street Promo 2003 Vol. 1 (promolevy, 2003)
Urbaanilegenda: Rivien välistä (2004)
Urbaanilegenda & Toinen Kanava: Välimerkki (promolevy, 2004)
Urbaanilegenda: 21 12 (2011)
Urbaanilegenda: Ikäinen EP (2019)
Diskografia > Singlet

Päästä irti (2004)
Polttaa polttaa (2004)
Pysyvästi (2021)
Seinät feat T. Nykypost (2021)
Päivä pulkassa, ilta stiigalla (2021)
Taivaan rajat (2021)
Aiheesta muualla

Findance.com: Haastattelussa Urbaanilegenda